ณเดชน์สึก ตรงวันเกิด 24 ปี บอกบวชแล้ว แต่ยังไม่คิดจะเบียด 
พระณเดชน์ สึกแล้วที่วัดป่ามัชฌิมวาส จ.กาฬสินธุ์ หลังบวชตามโครงการอุปสมบทเฉลิมพระเกียรติถวายเป็นพระราชกุศลแด่พระบาทสมเด็จพระเจ้าอยู่หัว 16 วัน มี แม่แก้ว และแฟนคลับร่วมพิธี บอกถึงบวชแล้วแต่ยังไม่คิดจะเบียด   ,เมื่อตอนเช้าวันที่ 17 ธ.ค. 58 ที่วัดป่ามัชฌิมวาส บ้านดงเมือง อ.เมือง จ.กาฬสินธุ์ หลวงปู่เมือง พลวฑฺโฒ เจ้าอาวาสวัดป่ามัชฌิมวาส ได้ทำพิธีลาสิกขาให้ พระณเดชน์ จัตตะสัลโล หรือ ณเดชน์ คูกิมิยะ พระเอกชื่อดัง โดยมี แม่แก้ว สุดารัตน์ คูกิมิยะ มารดา และแฟนคลับจำนวนหนึ่งร่วมพิธี,ทั้งนี้ ณเดชน์ คูกิมิยะ ได้ร่วมโครงการอุปสมบทเฉลิมพระเกียรติถวายเป็นพระราชกุศลแด่พระบาทสมเด็จพระเจ้าอยู่หัว เนื่องในวันเฉลิมพระชนมพรรษา 88 พรรษา เมื่อวันที่ 1 ธันวาคม 2558 ที่วัดนาหลวง จ.อุดรธานี โดยได้รับฉายาว่า จัตตะสัลโล แปลว่าผู้มีลูกศร คือกิเลสอันสละแล้ว,จากนั้นพระณเดชน์ ได้เดินทางมาที่วัดป่ามัชฌิมวาส อ.เมืองกาฬสินธุ์ เพื่ออยู่ปฏิบัติธรรมกับ หลวงปู่เมือง พลวฑฺโฒ พระอาจารย์สายวัดป่า ก่อนจะลาสิกขาในตอนเช้าของวันที่ 17 ธ.ค.58 ซึ่งตรงกับวันคล้ายกับวันเกิดอายุครบ 24 ปี ของตัวเอง โดยมีแฟนคลับที่ทราบข่าวจำนวนหนึ่งมาร่วมพิธี,ภายหลังลาสิกขาแล้ว พระเอกหนุ่มได้กล่าวว่า ขณะบวชจำวัดอยู่ที่วัดป่ามัชฌิมวาส กับหลวงปู่เมือง ได้สติ ได้ปัญญา จะนำไปใช้ในชีวิตประจำวัน ได้ความคารวะ อ่อนน้อมต่อผู้ใหญ่ เมื่อถูกถามว่า บวชแล้วคิดจะเบียดเลยหรือไม่ พระเอกดังกล่าวว่า ยังไม่คิด ขอทำงานก่อน จากนั้นได้เดินทางเข้ากรุงเทพฯทันที โดยใช้เวลาทำพิธีลาสึก เริ่มตั้งแต่ทำวัตรเช้า ประมาณ 1 ชั่วโมง.
พระณเดชน์ สึกแล้วที่วัดป่ามัชฌิมวาส จ.กาฬสินธุ์ หลังบวชตามโครงการอุปสมบทเฉลิมพระเกียรติถวายเป็นพระราชกุศลแด่พระบาทสมเด็จพระเจ้าอยู่หัว 16 วัน มี แม่แก้ว และแฟนคลับร่วมพิธี บอกถึงบวชแล้วแต่ยังไม่คิดจะเบียด  
ณเดชน์,พระณเดชน์ สึก,แบรี่,แม่แก้ว,ณเดชน์ คูกิมิยะ,อุปสมบทเฉลิมพระเกียรติ,วัดป่ามัชฌิมวาส,กาฬสินธุ์,ข่าว,ข่าวบันเทิง,ไทยรัฐออนไลน์